CELEX: C2005/205/11
Language: el
Date: 2005-08-20 00:00:00
Title: Υπόθεση C-233/05: Αίτηση για την έκδοση προδικαστικής αποφάσεως που υπέβαλε το Gerechtshof te 's-Hertogenbosch με απόφαση της 16ης Φεβρουαρίου 2005 στην υπόθεση V.O.F. Dressuurstal Jespers κατά Inspecteur van de Belastingdienst/Zuidwest/kantoor Breda van de rijksbelastingdienst

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/6
            
         Αίτηση για την έκδοση προδικαστικής αποφάσεως που υπέβαλε το Gerechtshof te 's-Hertogenbosch με απόφαση της 16ης Φεβρουαρίου 2005 στην υπόθεση V.O.F. Dressuurstal Jespers κατά Inspecteur van de Belastingdienst/Zuidwest/kantoor Breda van de rijksbelastingdienst
   (Υπόθεση C-233/05)
   (2005/C 205/11)
   Γλώσσα διαδικασίας: η ολλανδική
   Με απόφαση της 16ης Φεβρουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 27 Μαΐου 2005, το Gerechtshof te 's-Hertogenbosch, στο πλαίσιο της διαφοράς μεταξύ V.O.F. Dressuurstal Jespers και Inspecteur van de Belastingdienst/Zuidwest/kantoor Breda van de rijksbelastingdienst που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               lα)
            
            
               Υφίσταται δημιουργία νέου αγαθού και, επομένως, κατασκευή κατά την έννοια του άρθρου 5, παράγραφος 7, στοιχείο α, της Έκτης οδηγίας, όταν ένα ανεκπαίδευτο άλογο εκγυμνάζεται και εξασκείται για να καταστεί ικανό για διάφορες χρήσεις, όπως για παράδειγμα τη χρησιμοποίησή του ως αλόγου ιππασίας (1);
            
         
               lβ)
            
            
               Υφίσταται κατασκευή κατά την έννοια του ανωτέρου ερωτήματος 1α ως προς την εξάσκηση ή εκγύμναση αλόγου στην περίπτωση κατά την οποία, για παράδειγμα, ένα άλογο, το οποίο έχει ήδη καταστεί ικανό για διάφορες χρήσεις κατά την έννοια του ανωτέρω ερωτήματος 1α, εξασκείται και εκγυμνάζεται με τέτοιο τρόπο, ώστε να είναι σε θέση να συμμετέχει σε αγώνες (εκτελέσεως ασκήσεων) ανώτερου επιπέδου;
            
         
               2)
            
            
               Έχει σημασία για την απάντηση σ' αυτά τα ερωτήματα το αν υφίσταται μεταβολή του αλόγου δυνάμενη να εκτιμηθεί αντικειμενικώς, όπως για παράδειγμα το ότι είναι ή έχει καταστεί κατάλληλο για να συμμετέχει σε μια ανώτερη κλάση εκτελέσεως ασκήσεων;
            
         
               3)
            
            
               Ασκεί εν προκειμένω επίσης επιρροή το αν το οικείο άλογο επιτυγχάνει πράγματι τον επιδιωκόμενο σκοπό (τη μεταβίβαση από τον κατασκευαστή) ή το ότι το άλογο, παραδείγματος χάριν λόγω προβλημάτων υγείας ή ανικανότητας, δεν επιτυγχάνει τον επιδιωκόμενο με την εξάσκησή του σκοπό;
            
         
               4)
            
            
               Ποιες είναι οι συνέπειες από την απάντηση στα ερωτήματα 2 και 3, λαμβανομένου υπόψη του γεγονότος ότι εδώ πρόκειται για ανά χρονικά διαστήματα φορολόγηση, κατά την οποία ο οφειλόμενος φόρος καταβάλλεται περιοδικώς βάσει δηλώσεως;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών – Κοινό σύστημα φόρου προστιθεμένης αξίας: ομοιόμορφη φορολογική βάση (EE ειδ. έκδ. 09/001, σ. 49).